**OSNOVNA ŠKOLA LJUDEVITA GAJA NOVA GRADIŠKA**

**35 400 NOVA GRADIŠKA**

**LJUDEVITA GAJA 24.**

**ŽUPANIJA BRODSKO-POSAVSKA (12)**

**RKP: 09281**

**MB: 03000354**

**OIB: 58247661305**

**Razina 31**

**Razdjel: 000**

**Šifra grada/općine: 284 Nova Gradiška**

**Šifra djelatnosti: 8520**

**BILJEŠKE UZ GODIŠNJE FINANCIJSKO IZVJEŠĆE**

**ZA RAZDOBLJE OD 01.01.2023. – 31.12.2023.**

Osnovna škola Ljudevita Gaja Nova Gradiška posluje u skladu sa Zakonom o

odgoju i obrazovanju u osnovnoj i srednjoj školi, te Statutom škole.

Vodi proračunsko računovodstvo temeljem Pravilnika o proračunskom

računovodstvu i Računskom planu.

Financijske izvještaje sastavlja i predaje u skladu s odredbama Pravilnika o

financijskom izvještavanju u proračunskom računovodstvu.

Škola posluje preko računa riznice Brodsko-posavske županije. Odgovorna

osoba za zastupanje škole je ravnateljica škole Blagica Pečnjak, prof., a

bilješke uz financijske izvještaje sastavila je voditeljica računovodstva

Blaženka Akmačić.

**BILJEŠKE UZ OBRAZAC PR-RAS**

ŠIFRA 6 – Prihodi poslovanja – Prihodi poslovanja se sastoje od prihoda za plaće,

prijevoza i materijalnih prava zaposlenika, prihoda od županije za financiranje materijalnih

rashoda poslovanja, vlastitih prihoda koje ostvarujemo iznajmljivanjem dvorane, prodajom

proizvoda, prihodima po posebnim propisima od školske kuhinje i osiguranja, tekućim donacijama te kapitalnim pomoćima za udžbenike.

Prihodi su povećani u odnosu na prošlu godinu, zbog Odluke o isplati privremenog dodatka na plaću državnim službenicima i namještenicima, te službenicima i namještenicima u javnim službama.

ŠIFRA 6381 – Projekt ERASMUS+ KA2 je završen u 2022. godini.

ŠIFRA 6393 – Povećanje prihoda u odnosu na prošlu godinu, jer smo dobili sedam

Pomoćnika u nastavi u odnosu na prošlu godinu kada smo imali pet Pomoćnika.

ŠIFRA 6526 – Smanjenje prihoda Školske kuhinja sukladno Odluci Vlade Republike Hrvatske o kriterijima i načinu financiranja, odnosno sufinanciranja troškova prehrane za učenike osnovnih škola za drugo polugodište školske godine 2022./2023. godine.

ŠIFRA 661 - Vlastiti prihodi od iznajmljivanja dvorane, smanjeni su u odnosu na prošlu godinu, jer smo imali manje iznajmljivanja dvorane.

ŠIFRA 3111– Rashodi za zaposlene povećani u odnosu na prošlu godinu, zbog Odluke o isplati privremenog dodatka, te posebne uvjete jer smo imali više učenika po prilagođenom programu.

ŠIFRA 3214 - Povećanje naknade troškova zaposlenima zbog dostave hrane u Područne škole.

ŠIFRA 3222 – Materijal i sirovine – školska kuhinja povećanje zbog sufinanciranja prehrane za sve učenike.

ŠIFRA 323 – Rashodi za usluge – povećani su u odnosu na prošlu godinu, jer smo imali usluge odvoza otpada uslijed nevremena koje je zahvatilo našu školu.

ŠIFRA 3239 – Povećanje ostalih usluga, zbog krečenja hodnika škole u iznosu od 2.200,00 eura.

ŠIFRA 3433 – Isplaćena je zatezna kamata zbog kašnjenja plaćanje računa za udžbenike.

ŠIFRA 3722 – Naknade građanima i kućanstvima – povećan jer je prijevoz učenika za 10. 11. i 12. mjesec isplaćen u 2023. godini.

ŠIFRA 7211 – Prihodi od prodaje proizvedene dugotrajne imovine

Ova pozicija odnosi se na prihode od prodaje stana na kojem je postojalo stanarsko pravo.

Tijekom 2022. godine izvršena je konačna otplata stana.

**BILJEŠKE UZ OBRAZAC BILANCA**

ŠIFRA B002 - Nefinancijska imovina

Ova pozicija uključuje dugotrajnu imovinu i sitan inventar u upotrebi.

Dugotrajna imovina iskazana je u bilanci po knjigovodstvenoj vrijednosti odnosno

trošku nabave umanjenom za ispravak vrijednosti (amortizaciju). Ispravak vrijednosti se

obračunava linearnom metodom pojedinačno za svako sredstvo dugotrajne imovine, uz primjenu godišnjih stopa.

ŠIFRA 024 – Knjige

Nabavljeni udžbenici upisani su u evidenciju dugotrajne imovine na osnovnom

računu, te je proveden jednokratni otpis udžbenika.

ŠIFRA 129 - Ostala potraživanja

Stanje potraživanja na kontu 129 iznosi 9.252,04 eura., a odnosi se na potraživanje od Hrvatskog zavoda za zdravstveno osiguranje za bolovanje na teret HZZO-a temeljem

zahtjeva za refundaciju.

ŠIFRA 16 - obuhvaća nenaplaćena potraživanja za izdane račune za dvoranu i školsku kuhinju, te iznose po posebnim propisima, pomoći, donacija, projekta Erasmus + uplaćene na račun Brodsko posavske županije.

ŠIFRA 19 - Rashodi budućih razdoblja

Rashode budućih razdoblja u iznosu od 122.068,85 eura, čine rashodi koji nastaju kontinuirano, a uključuju rashode za plaću za mjesec prosinac 2023. godine.

ŠIFRA 2 – Obveze

U bilanci na dan 31.12.2023. godine iskazane su obveze u iznosu od 150.036,41 eura., od toga neisplaćena plaća za 12. mj., neplaćeni materijalni rashodi za 12. mj., te bolovanje na teret

FOND-a.

ŠIFRA 29 – Odgođeno plaćanje rashoda

Na ovoj poziciji iskazana je procjena rashoda za plin za mjesec prosinac 2022. godine s obzirom da do trenutka sastavljanja izvještaja nije pristigao račun, te je procjena rashoda evidentirana na osnovnom računu 29111 – obračunati rashodi koji nisu fakturirani a terete tekuće razdoblje. Računi su podmireni u 2023. godini.

ŠIFRA 991/996 – Izvanbilančni zapisi

Na ovoj poziciji evidentirana je tuđa imovina dobivena na korištenje a odnosi se na

Informatičku opremu isporučenu školi u sklopu projekta e-Škole i projekta Podrška provedbi

Cjelovite kurikularne reforme Škole za život.

Ova pozicija bilježi smanjenje u odnosu na prethodnu godinu, jer smo dobili Odluku

o isknjiženju i prijenosu imovine koja se vodila u poslovnim knjigama Ministarstva znanosti

i obrazovanja u poslovne knjige škole.

U 2023. godini ostvarena je kapitalna pomoć od Ministarstva znanosti i obrazovanja.

 Dobivena sredstva evidentirana su na prihode od redovnog poslovanja uz istovremeno iskazivanje rashoda za nabavu nefinancijske imovine.

 S obzirom da je navedeni iznos prihoda uključen odnosno utjecao je na rezultat poslovanja provedena je obvezna korekcija rezultata.

Školska ustanova nema iskazane podatke u bilanci o dugoročnim i kratkoročnim

kreditima i zajmovima te kamatama na kredite i zajmove pa se obvezne bilješke uz

Bilancu na propisanim tablicama ne prokazuju.

**BILJEŠKE UZ OBRAZAC RAS-funkcijski**

ŠIFRA 096 - Dodatne usluge u obrazovanju

Rashodi za namirnice u školskoj kuhinji - u iznosu od 78.567,96 eura.

ŠIFRA 091 - Predškolsko i osnovno obrazovanje

 Rashodi poslovanja i rashodi za nabavu nefinancijske imovine umanjeni za troškove

 namirnica školske kuhinje – iznose 1.548.197,04 eura.

**BILJEŠKA UZ OBRAZAC P-VRIO**

ŠIFRA 9151 – Promjena u vrijednosti i obujmu imovine

Povećanje dugotrajne imovine jer se imovina koja se vodila u poslovnim knjigama

Ministarstva znanosti i obrazovanja isknjižila i prenijela u poslovne knjige škole

Sudionice projekta Podrška provedbi Cjelovite kurikularne reforme.

Prijenos ulaganja u dugotrajnu nefinancijsku imovinu u vlasništvo škole Solarna

fotonaponska elektrana, te Solarna klupa.

**BILJEŠKE UZ OBRAZAC OBVEZE**

ŠIFRA V006 - Stanje ukupnih obveza na kraju izvještajnog razdoblja iznose 150.036,41eura

a sastoje se od obveza za plaću 12. mj. 2023. godine koja je isplaćena u 2024., te obveze za materijalne rashode za 12. mj. 2023. godine.

ŠIFRA V007 – Dospjele obveze na kraju izvještajnog razdoblja odnose se na obveze

Prema dobavljačima za materijalne rashode nastale tijekom mjeseca prosinca sa datumom dospijeće do 31. 12. 2023. godine.

ŠIFRA V009 – Stanje nedospjelih obveza na kraju izvještajnog razdoblja – to je plaća

za 12. mjesec koja dospijeva u mjesecu siječnju , računi za 12. mjesec, te bolovanje

na teret FOND-a.

U Novoj Gradiški, 30. 01. 2024.

Osoba za kontaktiranje: Zakonski predstavnik:

Računovođa: Blaženka Akmačić Ravnateljica: Blagica Pečnjak,prof.